Document ID: 32008R0811

ΚΑΝΟΝΙΣΜΌΣ (ΕΚ) αριθ. 811/2008 ΤΗΣ ΕΠΙΤΡΟΠΉΣ
της 13ης Αυγούστου 2008
για την αναστολή της εισαγωγής στην Κοινότητα δειγμάτων από ορισμένα είδη της άγριας πανίδας και χλωρίδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών της άγριας πανίδας και χλωρίδας με τον έλεγχο του εμπορίου τους (1), και ιδίως το άρθρο 19 παράγραφος 2,
Μετά από διαβουλεύσεις με την ομάδα επιστημονικής εξέτασης,
Εκτιμώντας τα ακόλουθα:
(1)
Το άρθρο 4 παράγραφος 6 του κανονισμού (ΕΚ) αριθ. 338/97 προβλέπει ότι η Επιτροπή μπορεί να επιβάλλει περιορισμούς όσον αφορά την εισαγωγή ορισμένων ειδών στην Κοινότητα σύμφωνα με τις προϋποθέσεις που ορίζονται στα στοιχεία α) έως δ). Επιπλέον, θεσπίστηκαν εκτελεστικά μέτρα για τους εν λόγω περιορισμούς με τον κανονισμό (ΕΚ) αριθ. 865/2006 της Επιτροπής, της 4ης Μαΐου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους (2).
(2)
Κατάλογος των ειδών των οποίων αναστέλλεται η εισαγωγή στην Κοινότητα ενσωματώθηκε στον κανονισμό (ΕΚ) αριθ. 1037/2007 της Επιτροπής, της 29ης Αυγούστου 2007, για την αναστολή της εισαγωγής στην Κοινότητα δειγμάτων από ορισμένα είδη της άγριας πανίδας και χλωρίδας (3).
(3)
Βάσει πρόσφατων πληροφοριών, η ομάδα επιστημονικής εξέτασης κατέληξε στο συμπέρασμα ότι η κατάσταση διατήρησης ορισμένων ειδών, που αναφέρονται στα παραρτήματα A και Β του κανονισμού (ΕΚ) αριθ. 338/97, θα απειληθεί σοβαρά εάν δεν ανασταλεί η εισαγωγή τους στην Κοινότητα από ορισμένες χώρες καταγωγής. Ως εκ τούτου, επιβάλλεται να ανασταλεί η εισαγωγή των ακόλουθων ειδών:
-
Falco cherrug από τις χώρες Αρμενία, Μπαχρέιν, Ιράκ, Μαυριτανία και Τατζικιστάν· Ovis vignei bocharensis από το Ουζμπεκιστάν,
-
Odobenus rosmarus από τη Γροιλανδία,
-
Accipiter erythropus, Aquila rapax, Gyps africanus, Lophaetus occipitalis και Poicephalus gulielmi από τη Γουινέα,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (άγρια και προερχόμενα από κτηνοτροφική δραστηριότητα ζώα) και Calabaria reinhardtii (άγρια ζώα) από το Τόγκο,
-
Agapornis pullarius και Poicephalus robustus από την Ακτή Ελεφαντοστού,
-
Stephanoaetus coronatus από την Ακτή Ελεφαντοστού και το Τόγκο,
-
Pyrrhura caeruleiceps από την Κολομβία· Pyrrhura pfrimeri από τη Βραζιλία,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri και Euphorbia waringiae από τη Μαδαγασκάρη,
-
Varanus niloticus και Kinixys homeana (άγρια ζώα από το Τόγκο, προερχόμενα από κτηνοτροφική δραστηριότητα ζώα από το Μπενίν) από το Μπενίν και το Τόγκο,
-
Python regius, Geochelone sulcata (προερχόμενα από κτηνοτροφική δραστηριότητα ζώα) και Pandinus imperator (προερχόμενα από κτηνοτροφική δραστηριότητα ζώα) από το Μπενίν,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi και Seriatopora stellata από την Ινδονησία,
-
Peltocephalus dumerilianus από την Γουϊάνα,
-
Chitra chitra από την Μαλαισία· Cryptophyllobates azureiventris, Dendrobates variabilis και Dendrobates ventrimaculatus από το Περού,
-
Hippocampus kuda από την Ινδονησία και το Βιετνάμ,
-
Ornithoptera urvillianus (προερχόμενα από κτηνοτροφική δραστηριότητα ζώα), Ornithoptera victoriae (προερχόμενα από κτηνοτροφική δραστηριότητα ζώα), Tridacna gigas και Heliopora coerulea από τις Νήσους Σολομώντος,
-
Tridacna derasa από το Βιετνάμ· Tridacna rosewateri από τη Μοζαμβίκη,
-
Plerogyra simplex, Hydnophora rigida, Blastomussa wellsi και Trachyphyllia geoffroyi από τα Φίτζι,
-
Plerogyra sinuosa, Favites halicora, Acanthastrea spp., Cynarina lacrymalis και Scolymia vitiensis από την Τόνγκα,
-
Cycadaceae spp., Stangeriaceae spp. και Zamiaceae spp. από τις χώρες Μαδαγασκάρη, Μοζαμβίκη και Βιετνάμ.
(4)
Πραγματοποιήθηκαν διαβουλεύσεις με τις χώρες καταγωγής των ειδών που, σύμφωνα με τον παρόντα κανονισμό, αποτελούν αντικείμενο νέων περιορισμών εισαγωγής στην Κοινότητα.
(5)
Στην δέκατη τέταρτη ολομέλειά της, η συνδιάσκεψη των μερών στη σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) άλλαξε τις αναφορές της ονοματολογίας και αναπροσάρμοσε την κατάταξη στα προσαρτήματα της CITES, ούτως ώστε οι τάξεις, οι οικογένειες και τα γένη να εκτίθενται κατ’ αλφαβητική σειρά. Ως εκ τούτου, τα είδη που είναι καταχωρημένα στο παράρτημα του κανονισμού (ΕΚ) αριθ. 1037/2007 πρέπει να ονομαστούν και ταξινομηθούν εκ νέου.
(6)
Επομένως, ο κατάλογος ειδών των οποίων αναστέλλεται η εισαγωγή στην Κοινότητα πρέπει να τροποποιηθεί και, επίσης, να αντικατασταθεί, για λόγους σαφήνειας, ο κανονισμός (ΕΚ) αριθ. 1037/2007.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για το εμπόριο των ειδών της άγριας πανίδας και χλωρίδας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 71 του κανονισμού (ΕΚ) αριθ. 865/2006, αναστέλλεται η εισαγωγή στην Κοινότητα δειγμάτων των ειδών της άγριας πανίδας και χλωρίδας που παρατίθενται στο παράρτημα του παρόντος κανονισμού.
Άρθρο 2
Ο κανονισμός (ΕΚ) αριθ. 1037/2007 καταργείται.
Οι παραπομπές στον καταργούμενο κανονισμό θεωρούνται ως παραπομπές στον παρόντα κανονισμό.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Αυγούστου 2008.

Labels: 3
20